
Për një shtesë në vendimin nr.41, datë 14.1.2009 të Këshillit të Ministrave “për Miratimin e dhënies së lejes së koncesionit “Armo”, sha-së, tiranë, për përpunimin e naftës, gazit dhe të nënprodukteve të tyre”

Në mbështetje të nenit 100 të Kushtetutës dhe të neneve 4, 12, pika 5, e 18, pika 2 të ligjit nr.8450, datë 24.2.1999 “Për përpunimin, transportimin dhe tregtimin e naftës, gazit dhe nënprodukteve të tyre”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Në dokumentin e lejes së koncesionit, dhënë “Armo”, sha-së, Tiranë, për përpunimin e naftës, gazit dhe të nënprodukteve të tyre, bashkëlidhur vendimit nr.41, datë 14.1.2009 të Këshillit të Ministrave, të shtohet një paragraf, me këtë përmbajtje:
““Armo”, sh.a. ndalohet t’u tregtojë produkte gjysmë të gatshme subjekteve, të cilat nuk zotërojnë lejet përkatëse të tregtimit ose impiantet përkatëse të përpunimit për këto gjysmëprodukte.”.
2. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

